
ข้อมูลประกอบการพิจารณาจัดตั้งสถาบันพัฒนาฝีมือแรงงานตราด
ส่วนที่ 1 ภาพรวม (25 แห่งเดิม และที่ขอเพิ่มใหม่)
(1) เหตุผลความจำเป็นในการจัดตั้งสถาบันฯ ในพื้นที่ 
 
                 สำนักงานพัฒนาฝีมือแรงงานตราด มีภารกิจพัฒนาฝีมือแรงงาน เพื่อส่งเสริมการเติบโต      ทางเศรษฐกิจของจังหวัดตราด ทั้งภาคการเกษตร  ภาคการท่องเที่ยวและบริการ ภาคอุตสาหกรรม และการค้าการลงทุนตามแนวชายแดน ซึ่งสอดคล้องกับนโยบายของประเทศที่กำหนดให้จังหวัดตราดเป็นจังหวัดพื้นที่เขตพัฒนาเศรษฐกิจพิเศษ จึงต้องมีการยกระดับฝีมือและพัฒนากำลังแรงงานให้มีความรู้เท่าทันต่อเทคโนโลยีดิจิทัล
(2) บทบาทและทิศทางการดำเนินงานของกรมในอนาคต 
(2.1) บทบาทผู้ขับเคลื่อนนโยบาย (Policy Advisor) สนับสนุนข้อมูลจัดทำแผนพัฒนากำลังแรงงานระดับจังหวัด รวบรวมข้อมูลเพื่อสนับสนุนกำหนดสาขาอาชีพที่จะส่งเสริมการพัฒนาฝีมือแรงงานและสาขาอาชีพควบคุมตามพระราชบัญญัติส่งเสริมการพัฒนาฝีมือแรงงาน ผลักดันการบูรณาการด้านการพัฒนาฝีมือแรงงานโดยกลไกคณะกรรมการพัฒนาแรงงานและประสานงานการฝึกอาชีพแห่งชาติ (กพร.ปช) และคณะอนุกรรมการพัฒนาแรงงานและประสานงานการฝึกอาชีพจังหวัด (กพร.ปจ)
(2.2) ผู้กำกับดูแล (Regulator) ออกใบอนุญาตผู้ดำเนินการทดสอบมาตรฐานฝีมือแรงงาน ผู้ดำเนินการฝึกอบรม ศูนย์ฝึกอบรมฝีมือแรงงาน ศูนย์ประเมินความรู้ความสามารถ กำกับดูแลการดำเนินงานของศูนย์ทดสอบมาตรฐานฝีมือแรงงานให้เป็นไปตามระบบประกันคุณภาพมาตรฐานฝีมือแรงงาน 
(2.3) ผู้ส่งเสริม/ประสาน/อำนวยการ (Facilitator) สนับสนุนการพัฒนาและจัดทำมาตรฐานฝีมือแรงงานแห่งชาติ (ม.22) ส่งเสริมให้ผู้ประกอบกิจการ หรือผู้ประกอบอาชีพจัดทำมาตรฐานฝีมือแรงงานของตน ส่งเสริมผู้ประกอบกิจการให้จัดตั้งศูนย์ฝึกอบรมฝีมือแรงงาน และทดสอบมาตรฐานฝีมือแรงงาน บริหารจัดการเงินกองทุนพัฒนาฝีมือแรงงาน ส่งเสริมการจัดแข่งขันฝีมือแรงงานร่วมกับสถานประกอบกิจการและสถาบันการศึกษา
(2.4) ผู้ดำเนินการ (Operator) พิจารณารับรองหลักสูตรและค่าใช้จ่ายในการฝึกอบรมของสถานประกอบกิจการ ตามพระราชบัญญัติส่งเสริมการพัฒนาฝีมือแรงงาน พ.ศ. 2545 ฝึกอบรมฝีมือแรงงานในสาขาอาชีพที่ขาดแคลนและตามความต้องการของตลาดแรงงาน 
(3) กำหนดตัวชี้วัดสำคัญเพื่อวัดความสำเร็จจากการจัดตั้งสถาบันฯ (เป้าหมาย 3 ปี)
(3.1) ตัวชี้วัดด้านเศรษฐกิจ (ปริมาณ)
(3.1.1) แรงงานมีทักษะเพิ่มขึ้น ไม่น้อยกว่าปีละ 6,000 คน
(3.1.2) แรงงานที่ผ่านการพัฒนามีรายได้เพิ่มขึ้น ไม่น้อยกว่า 24,000 บาทต่อปี

(3.1.3) ผลิตภาพแรงงานเพิ่มขึ้น ร้อยละ 3.5 ในแต่ละปี
(3.2) ตัวชี้วัดด้านสังคม (คุณภาพ)
(3.2.1) แรงงานในพื้นที่จังหวัดตราด มีความเป็นอยู่ที่ดีขึ้น มีคุณภาพชีวิตที่ดีขึ้น เนื่องจากมีรายได้เพิ่มขึ้น พ้นเกณฑ์ความยากจนตาม จปฐ.8 หรือจากการสำรวจของ TP MAP
(3.2.2) สถานประกอบกิจการในพื้นที่จังหวัดตราด เกิดการจ้างงานแรงงานที่มีทักษะสูง อัตราการว่างงานลดลง ลดการสูญเสียในกระบวนการผลิต 
(3.2.3) ลดอัตราการหมุนเวียนแรงงาน (turn over) ร้อยละ 0.4 
ส่วนที่ 2 เหตุผลประกอบการจัดตั้งสถาบันฝีมือแรงงานจังหวัดรายจังหวัด (25 จังหวัดเดิม + 20 จังหวัดใหม่)
	หัวข้อ
	คำอธิบาย

	1. ทิศทางการพัฒนาของจังหวัด/พื้นที่ 
	จังหวัดตราด เป็นพื้นที่เขตเศรษฐกิจพิเศษ มีจุดเด่นที่หลากหลาย ทั้งด้านการเกษตร การท่องเที่ยว และการค้าชายแดน มีป่าชายเลนอย่างหนาแน่น จึงเป็นเมืองท่าชายทะเลฝั่งตะวันออกที่เป็นจุดยุทธศาสตร์  มีอาณาเขตติดกับราชอาณาจักรกัมพูชาถึง 3 จังหวัด ได้แก่ อำเภอบ่อไร่ติดกับบ้านรถถัง อำเภอสำรูด จังหวัดพระตะบอง อำเภอเมืองตราดติดกับจังหวัดโพธิสัต และอำเภอคลองใหญ่ติดกับบ้านจามเยี่ยม อำเภอมณฑลสีมา จังหวัดเกาะกง การเชื่อมโยงกับทางบก ถนนเชื่อมโยงระหว่างไทย-กัมพูชา-เวียดนาม สายเลียบชายฝังทะเล (Southern Coastal Economic Corridor : R 10) ช่วงตราด-คลองใหญ่-บ้านหาดเล็ก-เกาะกง-สแรอัมเปล-กรุงพนมเปญ ทำให้การคมนาคมขนส่ง มีความสะดวกรวดเร็วปลอดภัยได้มาตรฐาน โดยจังหวัดตราดอยู่กึ่งกลางระหว่างตราด–กรุงเทพฯ กับตราด–พนมเปญ ในระยะทางที่ใกล้เคียงกัน 315/355 กิโลเมตร จังหวัดจึงกลายเป็นศูนย์กลางคมนาคมและประตูสู่อินโดจีนทางน้ำ จังหวัดตราดมีร่องทะเลน้ำลึกเหมาะกับการทำท่าเทียบเรือขนาดกลาง (500 ตันกรอส) ซึ่งขณะนี้ การก่อสร้างท่าเทียบเรืออเนกประสงค์คลองใหญ่แล้วเสร็จ สามารถรองรับการขนส่งทางน้ำไปยังราชอาณาจักรกัมพูชา เวียดนาม ภูมิภาคอินโดจีน และนานาชาติ ที่ได้มาตรฐานเป็นอย่างดี 
เป้าหมายการพัฒนาจังหวัดตราด จังหวัดกำหนดเป้าหมายการพัฒนาพื้นที่ภายในปี พ.ศ. 2570 เพื่อไปให้ถึงสภาพที่ว่า “ท่องเที่ยวอย่างมีคุณค่า เมืองน่าอยู่ เศรษฐกิจเติบโต เกษตรปลอดภัย สิ่งแวดล้อมยั่งยืน” รวมไปถึงการส่งเสริมการพัฒนาและยกระดับบุคลากรด้านการท่องเที่ยวในสาขาต่างๆ (Upskill – Reskill – New Skill) และการสร้างสิ่งอำนวยความสะดวกสาธารณะเพื่อรองรับการท่องเที่ยวในอนาคต

	2. เป้าหมายการพัฒนากำลังแรงงานของจังหวัด 
	จังหวัดตราด มุ่งเน้นการพัฒนากำลังแรงงานทั้งภาคเกษตร ภาคอุตสาหกรรม ภาคท่องเที่ยวและบริการ เพื่อส่งเสริมและสนับสนุนการสร้างทักษะใหม่ที่จำเป็นในการทำงานให้สอดคล้องกับความต้องการ (Reskill) ควบคู่กับการพัฒนาเพื่อยกระดับทักษะเดิมให้ดีขึ้นรองรับการเติบโตในอนาคต (Upskill) เพื่อพัฒนาผลิตภาพแรงงานให้สูงขึ้น มีทักษะฝีมือได้มาตรฐาน (Standard Skill) โดยเน้นการพัฒนากำลังแรงงานใน 3 สาขาหลัก ได้แก่ ภาคการท่องเที่ยวและบริการ ภาคการเกษตร (เกษตรแปรรูป) ภาคการค้าชายแดน (ขายส่ง ขายปลีก)   

	3. ความต้องการกำลังแรงงานจังหวัด (Demand)
	การวิเคราะห์ข้อมูลแนวโน้มการเติบโตของกำลังแรงงานและความต้องการแรงงานในพื้นที่ เปรียบเทียบจำนวนกำลังแรงงานในพื้นที่หรืออัตราการว่างงาน 
ข้อมูลจากสำนักงานสถิติจังหวัดตราด จำนวนแรงงานผู้มีงานทำตามอาชีพ (ไตรมาส 2 ปี 2564) ตามรายสาขาเศรษฐกิจ มีสาขาเศรษฐกิจที่มีจำนวนกำลังแรงงานมากที่สุด  5  ลำดับแรก ดังนี้
1. ผู้ปฏิบัติงานที่มีฝีมือด้านการเกษตรและการประมง  จำนวน 61,798 คน   ร้อยละ 35.46
2. พนักงานบริการและพนักงานในร้านค้าและตลาด จำนวน 34,854 คน       ร้อยละ 20
3. อาชีพขั้นพื้นฐานต่าง ๆ ในด้านการขายและให้บริการ จำนวน 27,751 คน ร้อยละ 15.92
4. ผู้ปฏิบัติงานด้านความสามารถทางฝีมือและธุรกิจการค้าที่เกี่ยวข้อง จำนวน
19,365 คน ร้อยละ 11.11
5. ผู้ปฏิบัติการโรงงานและเครื่องจักรและผู้ปฏิบัติงานด้านการประกอบ จำนวน
8,297 คน ร้อยละ 4.76

	4. การพัฒนากำลังแรงงาน (Supply)
	(4.1) บทบาทผู้ขับเคลื่อนนโยบาย (Policy Advisor) สนับสนุนข้อมูลจัดทำแผนพัฒนากำลังแรงงานระดับจังหวัด รวบรวมข้อมูลเพื่อสนับสนุนกำหนดสาขาอาชีพที่จะส่งเสริมการพัฒนาฝีมือแรงงานและสาขาอาชีพควบคุมตามพระราชบัญญัติส่งเสริมการพัฒนาฝีมือแรงงาน ผลักดันการบูรณาการด้านการพัฒนาฝีมือแรงงานโดยกลไกคณะกรรมการพัฒนาแรงงานและประสานงานการฝึกอาชีพแห่งชาติ (กพร.ปช) และคณะอนุกรรมการพัฒนาแรงงานและประสานงานการฝึกอาชีพจังหวัด (กพร.ปจ)
(4.2) ผู้กำกับดูแล (Regulator) ออกใบอนุญาตผู้ดำเนินการทดสอบมาตรฐานฝีมือแรงงาน ผู้ดำเนินการฝึกอบรม ศูนย์ฝึกอบรมฝีมือแรงงาน ศูนย์ประเมินความรู้ความสามารถ กำกับดูแลการดำเนินงานของศูนย์ทดสอบมาตรฐานฝีมือแรงงานให้เป็นไปตามระบบประกันคุณภาพมาตรฐานฝีมือแรงงาน 
(4.3) ผู้ส่งเสริม/ประสาน/อำนวยการ (Facilitator) สนับสนุนการพัฒนาและจัดทำมาตรฐานฝีมือแรงงานแห่งชาติ (ม.22) ส่งเสริมให้ผู้ประกอบกิจการ หรือผู้ประกอบอาชีพจัดทำมาตรฐานฝีมือแรงงานของตน ส่งเสริม
ผู้ประกอบกิจการให้จัดตั้งศูนย์ฝึกอบรมฝีมือแรงงาน และทดสอบมาตรฐานฝีมือแรงงาน บริหารจัดการเงินกองทุนพัฒนาฝีมือแรงงาน ส่งเสริมการจัดแข่งขันฝีมือแรงงานร่วมกับสถานประกอบกิจการและสถาบันการศึกษา
(4.4) ผู้ดำเนินการ (Operator) พิจารณารับรองหลักสูตรและค่าใช้จ่ายในการฝึกอบรมของสถานประกอบกิจการ ตามพระราชบัญญัติส่งเสริมการพัฒนาฝีมือแรงงาน พ.ศ. 2545 ฝึกอบรมฝีมือแรงงานในสาขาอาชีพที่ขาดแคลนและตามความต้องการของตลาดแรงงาน

	5.กลไกการพัฒนากำลังแรงงาน

1. ใช้กลไก การดำเนินงานของคณะอนุกรรมการพัฒนาแรงงานและประสานงานการฝึกอาชีพจังหวัด (กพร.ปจ.) ในการพัฒนากำลังแรงงานในพื้นที่ 
 2. ร่วมฝึกอบรมและทดสอบฝีมือแรงงานกับองค์กรต่างๆ เช่น วิทยาลัยเทคนิคตราดวิทยาลัยการอาชีพบ่อไร่ วิทยาลัยชุมชนตราด มหาวิทยาลัยราชภัฎรำไพพรรณี วิสาหกิจชุมชน กลุ่มประมง องค์กรด้านการท่องเที่ยว สภาอุตสาหกรรมจังหวัด หอการค้าจังหวัด สภาเกษตรกร องค์กรอิสระ ภายใต้สิทธิประโยชน์ของพระราชบัญญัติส่งเสริมการพัฒนาฝีมือแรงงาน พ.ศ. 2545

	6.ประมาณการค่าใช้จ่ายที่เพิ่มขึ้น
	ประมาณการค่าใช้จ่ายที่เพิ่มขึ้นเมื่อมีการจัดตั้งเป็นสถาบันฯ โดยหน่วยงานมีส่วนเพิ่มเฉพาะงบบุคลากร ซึ่งเป็นเงินประจำตำแหน่งผู้อำนวยการต้น สำหรับ
งบลงทุนที่เป็นค่าวัสดุ/อุปกรณ์/อาคาร/สถานที่ หน่วยงานมีความพร้อมแล้ว 
โดยมีรายละเอียดค่าใช้จ่ายดังนี้
ค่าประจำตำแหน่งผู้อำนวยการต้น (ตำแหน่งใหม่) – ค่าตำแหน่งนักวิชาการพัฒนาฝีมือแรงงานชำนาญการพิเศษ (ตำแหน่งเดิม)
(5,600 บาท x 2 x 12 เดือน) - (3,500 บาท x 12 เดือน)
= 134,400 บาท – 42,000 บาท
= 92,400 บาทต่อปี

	7.ผลสัมฤทธิ์ที่คาดว่าจะได้รับ
	1. แรงงานมีทักษะเพิ่มขึ้น ไม่น้อยกว่าปีละ 6,000 คน
2. แรงงานที่ผ่านการพัฒนามีรายได้เพิ่มขึ้น ไม่น้อยกว่า 24,000 บาทต่อปี

3. ผลิตภาพแรงงานเพิ่มขึ้น ร้อยละ 3.5 ในแต่ละปี


